#усэхэр
"Ди бзэр дэ ди псэщ" 

Лъэпкъым и щ1алэу зи бзэр к1уэда,
Щьхьэ мыгъуэу пщ1эншэу укъагъэна?
Щхьэ уянэ-уядэу уэ узып1ам
Уи адыгэбзэр къып1урамылъхьа?

Щхьэ уи лъэпкъ дыщэм и бзэр п1урачу,
Нэмыщ1 бзэ хьэхум укъыхуэна?
!эджэ щхьэ нэщ1хэм нобэ къыджа1эр:
Сыт адыгэбзэ зи гугъу къытхуэфщ1ыр?

Ди щ1акхъуэр зейхэщ нобэ дэ ди бзэр,
Сытк1э ди щхьэпэ анэдэлъхубзэр?"
Ар щызэхэсхым си гур къек1уащ
Бзэр умыщ1эжмэ хамэ ухъуащ.

Щ1ыхь яхузощ1ыр дэ дянэ-дядэм
Ди адыгэбзэр къыт1урызылъхьахэм,
Адыгэ напэу дахэу ди шыпхъухэ,
Фыпсэу ди нэхухэу Сэтэней бынхэ.

Фи ц1ык1ухэм я бзэр къызэтевгъанэ,
Вагъуэплъхэр бзагуэу къытхуэвмыгъанэ,
Анэдэлъхубзэр ящымыгъупщэм,
Къытхуэфхъумащи быныф1 тхуэхъуащ.

Сабийхэу зи бзэр зы1улъ ди нэхухэр
Ди жэнэт бзущи, 1эджэ я уасэщ.
Ди бзэр дэ дипсэщ, ар зыф1эк1уэдхэр
Мы хамэ щ1ып1эм л1ап1э щихуащ.

Къущхьэ Нэдим